ટીમ ઇન્ડિયા અંગે વાત કરીએ તો મહેન્દ્ર સિંહ ધોનીએ વનડે ક્રિકેટમાં ભારતીય ટીમમાં નિર્ભયતાનો સંચાર કર્યો છે. વનડેમાં ટોપ રેન્ક્ડ ધરાવતી આ ટીમ ટાઇટલ જીતવા માટે પ્રબળ દાવેદાર માનવામાં આવે છે. ફિલ્ડિંગની વાત કરવામા આવે તો ટીમ ઇન્ડિયાની ફિલ્ડિંગ ઘણી જ સારી છે. બેટિંગ અંગે જો નજર ફેરવીએ તો આઇપીએલના કારણે ભારતના મોટાભાગના બેટ્સમેનોને વિશ્વના જાણીતા વેધક બોલર્સ સામે રમવાનો સતત અનુભવ મળી રહ્યો છે. જૂનિયર બેટ્સમેન આઇપીએલ થકી ડેલ સ્ટેન અને મિશેલ જ્હોનસન જેવા બોલરનો સામનો સારી રીતે કરી રહ્યાં છે. બોલિંગની વાત કરવામાં આવે તો ભારત પાસે અનેક ભુવનેશ્વર કુમાર સહિત અનેક યુવા અને અનુભવી બોલર્સ છે, જોકે તેમ છતાં ભારત પોતાના સ્પિન પાવરને સાથે રાખીને વિશ્વકપમાં પોતાનો કમાલ દર્શાવવાનો પ્રયાસ કરશે, જેવો તેણે 2011માં દર્શાવ્યો હતો.